Solfrid Koanda

Solfrid Koanda (født 13. november 1998 i Finland) er en norsk vektløfter i vektklassen under 87 kilo. Hun er bosatt i Grimstad og representerer Kvadraturen Idrettsklubb (KVIK). I april 2021 vant hun bronse i øvelsen støt under EM i vektløfting, med ny nordisk rekord på 135 kg. Hun tok gull i støt og bronse totalt under VM i vektløfting 2021, igjen med ny nordisk rekord. Dette var Norges første medaljer innen vektløfting i VM-sammenheng siden 1974.

Koanda vant kongepokalen i 2022 og 2023. I 2023 ble hun verdensmester for andre gang etter 156 kg i støt. Under mestersapet var hun uheldig og fikk ikke gyldig løft i rykk, og mistet dermed mulighet også for topplassering sammenlagt.

Bakgrunn 
Koanda ble født i Finland til en finsk mor og en ivoriansk far. Som 9-åring flyttet hun sammen med foreldrene til Grimstad. 15 år gammel ble hun flyttet til fosterhjem. Omtrent samtidig begynte hun å trene treningsstudio. 18 år gamme flyttet Koanda for seg selv. Hun begynte da med crossfit. Koanda arbeider som elektriker.
I 2020 begynte Koanda med vektløfting. Hun møtte landslagstrener Zygmunt Smalcerz. Etter dette var utviklingen hennes oppsiktsvekkende og i februar 2021 kvalifiserte hun seg til europamesterskapet i vektløfting etter norske rekorder 96 kg i rykk og 125 kg i støt i et stevne i Lillesand.

Personlige rekorder 
Koandas personlige rekorder er også gjeldende nordiske rekorder.

Medaljer i norske mesterskap

Referanser

Eksterne lenker 
 

Norske vektløftere
Personer fra Arendal kommune
Norske elektrikere
Fødsler i 1998
Nordmenn født i Finland
Nordmenn av ivoriansk opphav
Nordmenn av finsk opphav
Kongepokalvinnere i vektløfting
Norgesmestere i vektløfting